Maykl Levitt

**Maykl Levitt** (; ) — britaniyalı, israilli və amerikalı biofizik, "Mürəkkəb kimyəvi sistemlər üçün çoxölçülü modellərin təkmilləşdirilməsinə görə" kimya üzrə Nobel mükafatı almışdır (Martin Karplus və Are Varşel ilə bərabər). ABŞ Milli Elmlər Akademiyasının üzvü, 1987-ci ildən Stenford Universitetinin professorudur.

## Bioqrafiyası

Maykl Levitt 9 may 1947-ci ildə Cənubi Afrikanın Pretoriya şəhərində yəhudi ailəsində anadan olmuşdur. Anası — Gertruda Levitt (Ştern nəslindən, 1915-ci il təvəllüdlü), ailəsi Bohemiyadan Cənubi Afrikaya köçmüşdür.

1964-cü ildə İngiltərəyə köçmüş, burada London Kral Kollecində təhsil almış və 1967-ci ildə fizika üzrə Bakalavr səviyyəsini bitirmişdir. 1967–1968-ci illərdə Rexovotdakı Veizmann İnstitutunda Şneur Lifsonun laboratoriyasında təcrübə keçmişdir (onun müəllimi Arye Varşel idi).

O, 1971-ci ildə Gonvill & Kiyz Kollecində hesablama biologiyası üzrə fəlsəfə doktoru dərəcəsi almış, sonra Veizmann İnstitutunda Şneur Lifson ilə postdoktorluq təcrübəsinə davam etmişdir (1972–1974-cü illərdə) və Kembricdəki Molekulyar Biologiya Laboratoriyasına 1974-cü ilin oktyabrında elmi işçi kimi qəbul olmuşdur. 1979–1987-ci illər arasında M. Levitt əvvəlcə dosent, 1984-cü ildən isə İsrailin Veyzman Elm İnstitutunda kimyəvi fizika üzrə professor (1980–1983-cü illərdə həm də bu institutda kimyəvi fizika kafedrasının müdiri) olmuşdur.

1987-ci ildən Stenford Universiteti Tibb Fakültəsinin Struktur Biologiya kafedrasının professoru, 1993–2004-cü illər arasında isə bu kafedranın müdiri vəzifəsində işləmişdir.

2016-cı ildə o, Qrinpis, Birləşmiş Millətlər Təşkilatı və bütün dünya hökumətlərini geni dəyişdirilmiş orqanizmlərə (GMO) qarşı mübarizəni dayandırmağa çağıran bir məktub imzalamışdır.

Levitt klassik molekulyar dinamika metodunu DNT və zülal molekullarına ilk tətbiq edənlərdən biri olmkş və bu məqsədlər üçün ilk proqram təminatını işləyib hazırlamışdır. M. Levitt həmçinin CASP eksperimentində (CASP-Zülal Strukturunun Proqnozunun Kritik Qiymətləndirilməsi; zülal strukturlarının proqnozlaşdırılmasında genişmiqyaslı təcrübədir. 1994-cü ildən iki ildən bir keçirilir.) iştirak edərkən makromolekulyar strukturları proqnozlaşdırmaq üçün metodlar hazırlamışdır. Mark Herştein və Ram Samudral kimi alimlərin elmi məsləhətçisi olmuşdur. M. Levitt həmçinin Sayrus Çotiya ilə əməkdaşlıq edirdi.

Onun tələbələri arasında Stiven Brenner, Sayrus Çotia, Valeri Daggett, Mark Gerşteyin, Julian Gof Ram, Qunnar Şreder, Gaurav Çopra, Piter Minari, Avraam Olivye Samson, Syuhyi Huang və başqaları kimi məşhur professorlar vardır.

## Ailəsi

Həyat yoldaşı: Rina Levitt — heykəltəraş, rəssam;

Bu evlilikdən onların 3 oğlu dünyaya gəlmişdir.

## Mükafat və fəxri fərmanları

M. Levitt 1983-cü ildən EMBO (Avropa Molekulyar Biologiya Təşkilatı; *[[Abreviatura|Abr]]: EMBO*. Bu təşkilat molekulyar həyat elmləri sahəsində Avropanın aparıcı təşkilatıdır, istedadlı alimləri axtarır və onları həvəsləndirir) təşkilatının üzvüdür,

2001-ci ildən Kral Cəmiyyətinin (FRS) üzvüdür

2002-ci ildən Milli Elmlər Akademiyasının seçilmiş üzvüdür

2013-cü ildə Martin Karplus və Are Varşel ilə bərabər "mürəkkəb kimyəvi sistemlər üçün çoxölçülü modellərin hazırlanmasına görə" Kimya üzrə Nobel Mükafatını almışdır.

2014-cü ildə Hesablama Biologiyası Elmləri üzrə DeLano Mükafatını almışdır

2015-ci ildə Beynəlxalq Hesablama Biologiyası Cəmiyyəti tərəfindən ISCB üzvü seçilmişdir

## İstinadlar